એવી જ રીતે સરકારના નિર્ણય મુજબ ૫૦ માઈક્રોનથી ઓછી જાડાઈ પ્લાસ્ટિકની થેલીઓનો ઉપયોગ સદંતર બંધ થાય તે માટે રાજ્ય સરકાર પગલાં લઈ રહી છે અને એમાં તેના ઉત્પાદકોને વિશ્વાસમાં લઈને યોગ્ય દિશા નક્કી કરવા તેનો તલસ્પર્શી અભ્યાસ કરાશે. તે માટે એક ઉચ્ચ સ્તરીય કમીટીની રચના પણ કરવામાં આવશે. અમદાવાદ મહાનગરને પણ વાયુ-પ્રદૂષણ (એર-પોલ્યુશન) મુક્ત બનાવવા માટે હવાના પ્રદૂષણના કારણો ક્યાં છે, તેને રોકવા માટે શું કરવું જોઈએ, જેવી બાબતો અંગે પણ દિશા નક્કી કરવા એક ઉચ્ચ સ્તરીય સમિતિ તો બનાવી છે, જે સરકારને એક મહિનામાં જ તેનો અહેવાલ સુપરત કરશે.